Igapäevaelu rõõmud
Saates tulekul... Kas tunned, et oled praegu
emotsionaalses sõjas? Jää täna minuga ja õpid, et saad nende
tunnetega hakkama.
Igapäevaelu rõõmud
Tänane teema: "Sisemine vaikus."
Öelge:" Mul on väline elu." Nüüd öelge:"Mul on sisemine elu." Arvan,
et on oluline, et seda mõistaksime. Välispidiselt võime teha üht asja,
sisemiselt aga hoopis teist asja. Meie välispidine elu on meie maine
inimeste ees. Meie sisemine elu on meie maine Jumala ees. Jumal on
südamete Jumal, kas pole? Jumal näeb meie südant. Sel pärastlõunal
tahan rääkida sisemisest vaikusest. Tahan rääkida sellest, kuidas hoida
end rahuliku, toreda ja talitsetuna seespidiselt. Hoolimata
sellest, mis väljas toimub. Tahan, et mõtleksite suurele järvele või
ookeanile. Selle pinnal võib olla torm. Vesi peksleb ja lained on
suured. Veekogu põhjas on vesi aga nii vaikne, nagu midagi ei toimukski.
Me oleme vaimud. Meil on hing. Elame kehas. Kui väljast
tuleb midagi, siis võib see
tungida meie hinge. Me ei tohi seda lasta oma vaimu. Peame laskma
vaimul tuua hing õigesse seisundisse tagasi. Me ei tohi
lasta oma kehal ega sellel, mis loomulikult toimub, meie hinge
valesse seisundisse juhtida. Sinu hing on su mõistus, tahe ja su tunded.
Teame, et kui midagi juhtub, kui meel tahab tööle minna, emotsioonid
tahavad tööle minna. Aga kui juhtub midagi, mis meile ei meeldi, siis
tahab meie tahe sellele vastu hakata. On äärmiselt ärritav, kui
püüame vabaneda millestki, mida ainult Jumal ära saab võtta.
Või kui püüad teha midagi, mida suudab ainult Jumal. Kui paljudel teist on
praegu laps, kes läheb valet teed pidi? Olete teinud kõik, et teda
muuta, kuid see lihtsalt ei toimi. See on nii seepärast, et püüate
teha seda, mida suudab ainult Jumal. Vahel võime inimestega
rääkida käitumise muutumisest. Siiski tuleb halb käitumine alati
tagasi, kui see muutus ei ole toimunud südames. See ei pruugi
tagasi tulla täpselt samal moel, nagu see enne oli, aga see tuleb
millalgi tagasi. Ainult Jumal võib muuta südant. Mida inimesed
abielludes teevad? Nad abielluvad inimesega, kes erineb neist. Neid
tõmbab partneri juures ligi see, mida neil endal pole. Alati me
isegi ei tea, et see on põhjus, miks neisse kiindunud oleme. See
on põhjus, miks nii paljud vastandid abielluvad. Igal inimesel
on omad tugevused ja nõrkused. Kus olen nõrk, seal on Dave tugev. Kus
Dave on nõrk, olen tugev. See teeb meist hea meeskonna. Enamik aga
ei mõista seda. Nad abielluvad ja proovivad kohe abikaasat muutma
hakata. Miks sa seda teed? Kuidas sa võid niiviisi mõelda? Mis sinuga
lahti on? Ma ei mõista sind. Kui jätkad selle tegemist, siis ma....
Dave ja mina kogesime taolist olukorda aastaid. Arvan, et püüdsin
rohkem Dave`i muuta kui tema mind. Siiski tegi ka tema seda veidi.
Väsisime vaidlemisest ja ärritunud olemisest.
päeval seisime kodus ja surusime kätt, leppides kokku, et me ei püüa
teineteist muuta. Inimeses on miski, mis tahab täita seadusi
kahekordselt, võrreldes sellega, kuidas inimene neid enne täitis.
Seadus äratab patu. Olete kuulnud, kuidas Dave sporti armastab. Tunni
aja pärast algab tähtsaim pesapalli mats. Tal on mängule piletid.
Praegu on ta aga Oklahoma linnas. Ei saa seda mängu minna vaatama.
Ta küsis, mis kell lõpetan. Vastasin:"Ütlesin inimestele, et
lõpetan 15.30. Siis ütles Dave: "Võib-olla jääme siia ja vaatame
mängu ära. Siis lähme koju." Ütlesin:"Ei." Ta küsis:"Kus sa süüa
soovid, kui koju jõuame? Ehk saame restoranis istuda ja mängu vaadata."
Varem ajas selline jutt mind nii vihale. Läksin endast välja, ma ei
olnud enam rõõmus. Proovsin teda muuta ja teha nii, et talle ei
meeldiks sport enam nii väga. Ärritusin, kui ta jalgpalli vaatas
või kui tahtis golfi minna mängima. Ühel päeval kõndisin ruumis, kus
Dave istus. See oli see aeg, mil hooaeg hakkas läbi saama. Samal
ajal olid pesapall ja jalgpall. Kõndisin ruumis, kus Dave vaatas
jalgpalli, kuulas pesapalli ja nühkis oma golfi varustust läikima.
Ta tegi seda kõike samal ajal. Sel päeval sain aru, et see, mida
teen, ei tööta. Kui tahame käia
vaimus, peame jääma rahulikuks ja end talitsema. Tahan alustada,
lugedes midagi autorilt, kelle teoseid olen palju lugenud.
Tõneäoliselt on mõned teist temast kuulnud, teised aga mitte. Tema
nimi on Watchman Nee. Ta ei ela enam, aga ta kirjutas imelise raamatu.
Varem olid sellel erinevad osad, aga nüüd on see üheks kokku
pandud. Raamatu pealkirjaks on "Vaimulik mees" ("Spiritual man").
Kuigi ma ei nõustu kõigega, mis ta on öelnud, on tema raamatutes nii
palju imelisi asju. Need aitavad sul mõista oma hinge, meelt, tahet
ja emotsioone. Selle lõigu võtsin ühest tema raamatust. See räägib
vajadusest olla vaikselt. Alustan tänast pärastlõunat selle lugemisega.
Iga uskliku vastutuseks on taotleda sellist olemist, mis on täis
vaikust ja rahulikkust. Pöörake tähelepanu sõnale "vastutus."
Alati mõtleme, et me ei saa sinna midagi parata. Kurat teeb seda. Ta ajab mu
kogu aeg endast välja. Kui need lapsed paremini käituksid, siis ma
ei vihastuks. Kui mul oleks rohkem raha, siis ma ei vihastuks. Kui
mul oleks parem ülemus, siis ma ei ärrituks. Enne kui kuskile poole
liikuma hakkame, peame lõpetama vabanduste leidmise. Peame mõistma,
et see on meie enda vastutus, jääda rahulikuks. Öelge:"Mina vastutan
selle eest." Kõik teist pole sellest väga vaimustuses. "Mina
vastutan selle eest." Mõne aja pärast jagan selle kohta veel mõtteid.
Ta ütles, et iga uskliku vastutus on otsustada olla rahulik ja tasane.
Tänapäeva usklike hulgas on liiga palju juttu. Vahel on
välja ütlemata sõnu rohkem kui välja öelduid. Segased mõtted ja
tühine loba on piisavad, et meie meel hakkaks huvi tundma asjade
vastu, mis pole meie tahe. Kontrollimata vaimsus põhjustab
tihti liha järgi käimist. Kui usklike vaimsus on kontrollimata,
on neil väga raske patustamisest hoiduda. Sõnakuulmatu vaimsus juhib
meid sageli valedele tegudele. Et kõik seda mõistaksid, ütlen seda
teiste sõnadega. Emotsioonidel põhinevad otsused toovad pea alati
ebaedu. Iga kord, kui teeme emotsioonidel põhinevaid otsuseid,
on need pea alati valed. Ütleme asju, mida ei peaks ütlema.
Lõpetame nende asjade tegemise, mida peaksime jätkama. Kui oleme
emotsionaalselt erutatud, teeme asju, mida me ei suuda lõpule viia.
Jumal on mulle andnud õpetuse: "Lase emotsioonidel enne vaibuda
ja alles siis otsusta." Meie emotsiooonid võivad olla laes või
väga madalal. Kui juhtub midagi head, siis on emotsioonid laes. Kui
juhtub midagi halba, on emotsioonid väga madalal. See on viis, kuidas
enamik kristlasi elavad kui Ameerika mägedel. Nimetan seda
JO-JO kristluseks. Olin aastaid selline. Olukorrad dikteerisid minu
tuju, rõõmu, rahu. Kurat teadis täpselt, mida teha, et minult rahu röövida.
Kurat töötab kogu aeg, et sind provotseerida. Ta tahab, et
oleksid liha meelsuses ja teeksid emotsioonidel põhinevaid otsuseid.
Ta tahab, et ütleksid asju, mis sulle hiljem probleeme tekitavad.
Kurat tahab, et teeksid asju, mis sulle hiljem probleeme tekitaksid.
Tehes emotsioonidel põhinevaid otsuseid, jõuame kahetsuse pärusmaale.
Emotsioonidel põhinevad otsused pole targad otsused.
Watchman Nee jätkab:"Enne, kui suu vakib, peab meel vaikima. Mis
meelel, see keelel. Peaksime alati hoolikad olema, et meie meel või
sisemus oleks vaikne, et võiksime jääda vaikseks, kui miski meid
segadusse hakkab ajama. Vaikne meel on hädavajalik, et käia Vaimus.
Vastasel juhul teeksime pattu. Kui meie meel on vaikne, kuuleme Püha
Vaimu häält. Siis saame mõista seda, mida me ei suuda mõista, kui
oleme segaduses. See vaikne vaim on uskliku ehteks. Seda peaks usklik
väljendama. Seda peaks usklik säilitama. Öelge kõik:"Pean oma
sisemuse vaikse hoidma. Pean olema kogu aeg rahulik ja tasane.
Hoolimata sellest, mis toimub, pean rahulikuks ja tasaseks jääma.
See on minu kohustus. Täna võtan selle kohustuse enda peale." Piibel ütleb,
et meis on Püha Vaimu viljad. Üks Püha Vaimu viljadest on
enesevalitsus, mitte aga olukorra valitsemine. Jumal ei anna mulle
võimet kontrollida kõiki olukordasid, aga Ta on kõikidele
uuestisündinud usklikele andnud võime end kontrollida. Peame siin
mõned minutid peatuma. Alati ütleme:"Ma ei saa sinna midagi parata.
Vihastun ja ma ei saa sinna midagi parata." Ütlesin seda kogu aeg.
Ühel päeval andis Jumal mulle nägemuse, et kui tõesti tahan, siis
saan selle suhtes midagi ära teha. Muutusin kergesti emotsionaalseks
ja olin sageli seesmiselt ärritatud. Mu lapsed olid sel ajal väikesed.
Karjusin nende peale:"Korjake oma mänguasjad kokku. Mine mängi!"
Nad läksid mängima ja võtsid oma mänguasjad. Ütlesin:
"Korjake oma mänguasjad kokku. Ajate kõik segamini." Olen kindel,
et nad arvasid, et elavad skisofreenikuga. Ütlesin neile, et
nad võtaksid oma mänguasjad ja mängiksid. Kui nad mängima läksid,
ütlesin, et nad paneksid oma mänguasjad ära. Kui paljud teist
teavad, et teete vihasena palju asju, millel pole mingit mõtet?
Lõpuks elame oma viha teiste peal välja, aga see pole õige. See pole
õige. Olime just hakanud uues kirikus käima. Sel ajal oli see
esimene karismaatilist laadi kirik. Ei, see oli teine. See oli uus kirik.
Tahtsin, et mind seal austataks ja et mul oleks hea maine.
Lootsin, et saan ka toimkonda. Ühel päeval oli mul eriliselt
vihaleajav päev. Minus puhkes emotsioonaalsuse hoog.
Minu lapsed hoolitsesid maja ja ka teiste asjade eest. Kui lõpetasin,
hakkasin end süüdistama. "Jumal, olen kibestunud. Ma ei tea, mis
minuga lahti on. Ma ei taha niimoodi käituda, aga ma ei saa
sinna midagi parata. Lähen endast nii välja. Ma ei saa sinna midagi parata."
Jumal ütles:"Saad küll." Ütlesin:"Ei saa." Siis ühel hetkel
tekkis minu südames nägemus. Jumal küsis:"Aga mis siis, kui su pastor
peaks teel kinni, kui sa nende hoogude keskel oled?" Kujutasin
seda ette. Mäletan, et ta sõitis suure valge autoga. Kandis alati
ülikonda. Kujutasin ette, kuidas ta autost välja tuli. Kõndis minu maja
ukse juurde ja helistas kella. Teadsin, et pole vahet, missugune
hoog mul ka poleks, läheksin ukse juurde ja ütleksin:"Oh, pastor.
Ülistagem Jumalat. Imeline! Olen nii õnnelik, et läbi astusid."
Kus lapsed on? "Nad mängivad toas. Jah, aamen. Tahad sisse tulla?
Soovid midagi juua?" Kuulake nüüd, mida Jumal ütles.
Ta ütles:"Kui oled koos kellegagi, kellele muljet tahad avaldada, suudad end
kontrollida. Aga oma perega... Arvad, et sa ei pea neile muljet
avaldama, sest nad on niikuinii sinuga seotud." Kui on üldse keegi,
keda hästi kohtlema peame, siis on see meie pere. Kui on mingi koht,
kus peaksime oam vaimu viljasid rakendama, siis on see oma pere.
Me ei tohiks kunagi ära kasutada inimesi, keda kõige rohkem armastame.
Veelgi enam, kui oleme ärritunud, siis elame end välja
inimeste peal, keda peaksime kõige paremini kohtlema. Kui paljud teist
nõustuvad minuga, et kui olete kellegi juures, kellele muljet
tahate avaldada, siis suudate end kontrollida? Lubage mul teile
midagi öelda. Mõned teist, kes suletud uste taga käituvad halvasti,
suudavad end mõneks sekundiks korda seada, kui uksekella helistan.
"Oi, Joyce! Milline üllatus!" See on kahepalgeline elamine. Meie sees
toimub üks asi, väljaspool aga teeme midagi muud. Jumalale näitame
end ühest küljest, inimestele aga teisest küljest. Peame mõistma, et
suudame end kontrollida, kui tahame. Aga peame kogu südamest tahtma.
Piibel räägib igal pool, et peame jääma rahulikuks ja end talitsema.
Kui me seda ei tee, siis kasutab Kurat meid ära. Kui tahad
Kuradit võita, olla tema jaoks kontrollimatu, et ta sind
kontrollida ei suudaks, siis pead jälgima, et teed Efeslastele 6 ptk. öeldut.
Pead oma jalgades kandma rahu. Rahu on üks Jumala sõjavarustusest,
mille Ta meile on andnud. Jumal annab meile rahu. See kaasneb
uuestisünniga. Algselt annnab Ta meile vaimset rahu. Peame õppima,
kuidas seda rakendada, kui meie hinges on kiusatus vihastuda.
Jh 14:27:"Rahu ma jätan teile, oma rahu ma annan teile. Mina ei anna
teile nõnda, nagu maailm annab..." Avage 1. Pt 3:3-4:"Teie ehteks
ärgu olgu välispidine juuste palmitsemine ega kuldkeede kandmine
ega rõivad, mida te kannate, vaid selleks olgu varjul olev
südame-inimene, tasase ja vaikse vaimu kadumatuse ilus, mis on
Jumala silmis palju väärt." Nii et, kui tõesti tahame Jumalale
meelehead valmistada ja Temale au anda, siis peame hoolega jälgima,
mis meie sees toimub. Me ei anna au Jumalale, kui keegi meilt küsib,
kuidas meil läheb, siis naeratame: "Au Jumalale, kõik on hästi."
Samas aga muretseme kogu päeva. Me ei tee seda, mis on Tema tahtmine.
1. Pt 3:10-11 oli minu jaoks elu muutev kirjakoht. Kui
11-nda salmini jõuame, siis pöörake sellele suurt tähelepanu.
"Sest kes tahab armastada elu ja näha häid päevi, [hoolimata sellest, kas ilm
on ilus või mitte]..." Ta ütleb, et võite elu nautida, isegi kui teie
asjaolud on väga halvad. Ta ütleb: "Sest kes tahab armastada elu ja
näha häid päevi..." Hoolimata sellest, kas see on ilmne või mitte,
et elad heal ajal. Vahel pead vaid uskuma, et see on hea päev. Siin on
see, mida ta ütleb, et pead tegema, kui tahad elu nautida. "see
vaigistagu keelt kõnelemast kurja ja huuli rääkimast pettust." Kas
teate, et võime end vihale ajada sellega, kuidas räägime? Võime end
ärritada sellega, millest räägime ja mõtleme. See on põhjus, miks on
vaja olla koos julgustavate ja positiivsete inimestega, mitte
negatiivsete inimestega, kes tahavad sind alati negatiivselt häälestada.
Mõned teist võivad oma muuta elu, muutes mõnesid oma sõpru.
Aamen? Ütlete:"Tead, olen äärmiselt negatiivse inimesega abielus. Ma ei
saa seda muuta." Kas tead, mis? Kui oled olukorras, kus pead tööl või
kodus olema koos negatiivsete inimestega, siis muul ajal pead end
ümbritsema nii paljude positiivsete inimestega kui vähegi võimalik.
Sel moel saad end taas üles ehitada. Pead palju palvetama. Me ei tohi
lasta teiste probleemidel oma rõõmu rikkuda. On mul õigus?
Esimene asi, mida tegema peame, on meie suuga seotud. Nüüd ta ütleb
salmis 11:"ta hoidugu eemale kurjast ja tehku head, otsigu rahu ja
taotlegu seda." Oleme varem seoses rahuga kohanud sõnasid "otsigu" ja
"taotlegu." Ta ütleb:"...otsigu rahu ja taotlegu seda. [Ära vaid
ihalda rahumeelseid suhteid Jumalaga, oma sõpradega ja endaga,
vaid taotle neid ja liigu nende poole]." Nüüd lisasin ka teise kohustuse.
On hästi, kui ütled, et soovid, et sul oleks rahu.
Vajame selgroogu. Peame olema julged ja tegema seda,
mida tegema peame. "Soovin, et mul oleks rahu ja et võiksin oma elu nautida."
Sa ei saa midagi, kui seda vaid soovid.
Ütled:"Kui midagi soovin, siis palvetan. Palvetan rahu eest." Tead, mida
saad, kui palvetad rahu eest? Usun, et Püha Vaim näitab sulle
mõndasid asju, mida pead oma elus korrigeeerima, et sul oleks rahu.
Sageli, kui palvetame, soovime, et Jumal teeks imet. Jumal on imesid
tegev Jumal, aga Ta ei kaota alati kõiki su probleeme. Näiteks, kui
oled suurtes probleemides, sest oled minevikus palju rumalaid asju
teinud ja palvetad, et Jumal sind nendest välja aitaks, siis võib
Jumal avada sulle võimaluse töö saamiseks või leida viisi, kuidas
lisaraha teenida. Ta võib hakata sind õpetama, öeldes, et lõpetaksid
raha raiskamise, et sa ei langeks sügavamale. Pead hakkama end
distsiplineerima. Enamjaolt me ei taha, et Jumal meile näitaks,
mida tegema peaksime. Tahame, et Jumal selle korda ajaks. Mul on
siin mõned inimesed. Jutlustan ainult neile. Aamen? Peame mõistma,
et Jumal on hea. Ta ei lase meil seista silmitsi raskustega, kuna
Talle meeldib vaadata, kui kannatame. Kui elame nö õigesti ja
ja samas keerame asjad tuksi, meil on vaimulik päev ja paludes teeb Jumal
imesid, siis me ei õpi midagi. Kas teate, kuidas õpime?
Jumala Sõna kaudu ja Piibel ütleb, et ka elukogemustest. Kinnitan, et
olen oma elu jooksul õppinud palju selle kohta, mida mitte teha. Olen
õppinud palju selle kohta, mis ei toimi ja kuidas kiiresti hävitada
see, mis võiks hea suhe olla. Olen õppinud palju suu ohtude kohta.
Kui lugesin neid Piiblitekste, mis ütlevad, et pean rahu otsima ja
õigust taotlema, siis mõistsin, et pean asjasse sügavuti minema.
Mõistsin, et pean välja selgitama selle, mida Kurat täpselt kasutab,
et minu rahu röövida. Mul polnud palju rahu. Kuradile polnud üldse
raske mind ärritada. Kui paljud teist peavad rahunema, maha jahtuma?
Kuidas oleks, kui oleksid palju tasakaalukam? Pead olema palju
tasakaalukam. Sa ei soovi kristluse JO-JO efekti kogeda. Tõusud ja
mõõnad, tõusud ja mõõnad. Kas sa ei ole väsinud sellest, et sinu
asjaolud dikteerivad sinu rõõmu ja rahu? Võid kõike seda saavutada.
Pole ühtegi inimest, kes oleks sellel alal minust ebakindlam.
Kellega abiellusin? Tasakaaluka inimesega. Tundsin end süüdi
24 tundi ööpäevas ja seitse päeva nädalas. Kui midagi juhtus, siis ärritusin.
Dave mõtles:"Jäta oma mure Jumala hooleks. Jumal on usaldusväärne.
Ta hoolitseb meie eest!" Ka mina usun, et Ta
hoolitseb meie eest, aga millal ja kuidas? Dave on kui kalju.
Ta ütles:"Mind ei tohi kirikus käies miski kõigutada."
Ta tõesti mõtles seda.
Igapäevaelu rõõmud
Tahan öelda, et lase oma emotsioonidel enne vaibuda ja alles
siis otsusta. Usun, et tekitame endale palju probleeme, kui teeme
emotsioonidel põhinevaid otsuseid. Enda emotsioonide puhul olen
avastanud, et need võivad tõusta väga kõrgele ja siis väga madalale
langeda. Enne kui langetan väga tähtsaid otsuseid, pean oma
tunnetel laskma stabiliseeruda. Täna pakume teile 4 tunnist audio
CD-d ja ka DVD-d. CD pealkirjaks on "Ära muretse...Kõik on Jumala
kontrolli all." DVD on õpetus pealkirjaga "Vabadus muretsemisest
ja ängistusest." Usun, et naudid neid mõlemaid. Saad kuulata,
vaadata, õppida palju. Hea uudis on see, et saad juhtida oma emotsioone
ning mitte lasta neil end juhtida. Jää meiega, et saada tellimisinfot.
Mäletan üht õhtut, kui mu abikaasa
oli veel hilise õhtutunnini tööl. Miljon mõtet käisid mu peast läbi.
Kas temaga oli kõik korras? Kas tal oli õnnetus? Kas tal oli kellegagi
armuafäär? Olin murest murtud. Kui palju oma elust kulutad
muretsemisele selle üle, mis võib juhtuda? Sa pole üksi. See 4
osaline õpetus Joyce Meyerilt "Ära muretse...Kõik on Jumala kontrolli
all" koos DVD-ga "Vabadus muretsemisest ja ängistusest on
julgustuseks, mida vajad. See aitab sind läbi ebakindlusest ja
kartusest. See julgustav pakett on paegu kättesaadav, nii et telli see
endale juba täna. Kasuta ekraanil olevat infot või külasta meid
kodulehel www.joycemeyer.org.
Kui avad ukse, tunned seda. See algab kuskilt siit ja läheb...Sel
hetkel oleks parem, kui ütleksid endale:"Hinga! Hinga!"
Elada tervislikku eluviisi on äärmiselt oluline. Saad seda teha,
distsiplineerides end ja tehes head valikud, aga see ei ole hea valik.
Pead tegema oma valikud. Sealiha nahad!? Kas sa pole midagi õppinud?
Oled sa üldse kuulanud, mida olen öelnud? Soovid, et võiksid Joyce`i
võtta kaasa igale poole, kuhu lähed? Nüüd on see võimalik.
Kui laed endale tasuta podcasti! www.joycemeyer.org.
Tõlge: Kristi Kopli